Η **Τζένιφερ Γκονζάλες (Jenniffer Aydin González Colón**, 5 Αυγούστου 1976-) είναι πολιτικός του Πουέρτο Ρίκο και η 20ή Κάτοικος Αρμοστής του Πουέρτο Ρίκο.  Έχει υπηρετήσει σε ηγετικές θέσεις στο Νέο Προοδευτικό Κόμμα του Πουέρτο Ρίκο (PNP) και στο Ρεπουμπλικανικό Κόμμα των Ηνωμένων Πολιτειών. Στις θέσεις αυτές περιλαμβάνεται η προεδρία του Ρεπουμπλικανικού Κόμματος του Πουέρτο Ρίκο, η προεδρία της Βουλής των Αντιπροσώπων του Πουέρτο Ρίκο, η αρχηγία της μειοψηφίας της Βουλής των Αντιπροσώπων του Πουέρτο Ρίκο και η αντιπροεδρία του PNP.    

Η Γκονζάλες είναι το νεότερο σε ηλικία πρόσωπο που εξελέγη Κάτοικος Αρμοστής και η πρώτη γυναίκα στη θέση αυτή.

Πρώτα χρόνια και εκπαίδευση
---------------------------

Η Γκονζάλες γεννήθηκε στο Σαν Χουάν, κόρη του Χόρχε Γκονζάλες και της Νίντια Κολόν, αμφότερων δημόσιων υπαλλήλων δια βίου. Αποφοίτησε από το Γυμνάσιο του Πανεπιστημίου των Κήπων και έπειτα σπούδασε και απέκτησε μπάτσελορ στην Πολιτική Επιστήμη από το Πανεπιστήμιο του Πουέρτο Ρίκο. Έλαβε τόσο ντοκτορά νομικής όσο και LL.M. από την Νομική Σχολή του Πανεπιστημίου του Πουέρτο Ρίκο.

Καριέρα
-------

### Αντιπρόσωπος

Η Γκονζάλες εκλέχτηκε για πρώτη φορά στη Βουλή των Αντιπροσώπων σε ειδική εκλογή που διεξήχθη στις 24 Φεβρουαρίου 2002 για να καλύψει την κενή θέση του πρώην προέδρου της Βουλής Έντισον Μίσλα Αλδαρόντο μετά την παραίτησή του από το αξίωμα του αντιπροσώπου της 4ης Περιφέρειας του Σαν Χουάν. Ήταν η πρώτη γυναίκα εκλεγμένη εκπρόσωπος της Τέταρτης Περιφέρειας του Σαν Χουάν, το νεότερο μέλος της 14ης Νομοθετικής Συνέλευσης, και η νεότερη γυναίκα που εκλέχθηκε ποτέ στη Νομοθετική Συνέλευση του Πουέρτο Ρίκο. Προτού εκλεγεί ως αντιπρόσωπος, η Γκονζάλεζ υπηρέτησε ως αρχηγός της Οργάνωσης Νεολαίας του Νέου Προοδευτικού Κόμματος του Σαν Χουάν και ήταν πολύ δραστήρια στο κίνημα των Φοιτητών Υπέρ του να γίνει το Πουέρτο Ρίκο πολιτεία κατά την παρακολούθηση των μαθημάτων στο κολέγιο. 

Επανεξελέγη στις γενικές εκλογές του Πουέρτο Ρίκο του 2004, αυτή τη φορά ως αντιπρόσωπος επικρατείας (At-Large Representative). Έχει διατελέσει πρόεδρος της Επιτροπής Κυβερνητικών Υποθέσεων του Σώματος και μέλος της Επιτροπής για τον Προϋπολογισμό, της Επιτροπής Ανάπτυξης του Σαν Χουάν, των επιτροπών για τις Γυναικείες Υποθέσεις και τις Εσωτερικές Υποθέσεις, καθώς και της Μεικτής Επιτροπής για την Αναθεώρηση του Αστικού Κώδικα του Πουέρτο Ρίκο. 

### Πρόεδρος της Βουλής

Η Γκονζάλες επανεκλέχθηκε για άλλη θητεία στις γενικές εκλογές του Πουέρτο Ρίκο το 2008, παίρνοντας τις περισσότερες ψήφους από το κόμμα της, και ήρθε δεύτερη σε ψήφους συνολικά.  Στην ηλικία των 32 ετών, εκλέχτηκε Πρόεδρος της Βουλής από τα μέλη της αντιπροσωπείας του Νέου Κόμματος για την Πρόοδο κατά τη διάρκεια μιας ψηφοφορίας που πραγματοποιήθηκε στις 7 Νοεμβρίου 2008. Η Γκονζάλες νίκησε τον κάτοχο του αξιώματος, Πρόεδρο του Σώματος, Χοσέ Απόντε Ερνάντες στην προσπάθειά του να επανεκλεγεί μετά, και έγινε το νεότερο άτομο στην ιστορία του Πουέρτο Ρίκο που εξελέγη πρόεδρος του σώματος, και η τρίτη γυναίκα σε εκείνη τη θέση. 

### Πρόεδρος του Δημοκρατικού Κόμματος του Πουέρτο Ρίκο

Τον Νοέμβριο του 2015, η Γκονζάλες εξελέγη ομόφωνα ως πρόεδρος του Ρεπουμπλικανικού Κόμματος του Πουέρτο Ρίκο, έχοντας υπηρετήσει πριν ως αντιπρόεδρος του κόμματος για οκτώ χρόνια. Διαδέχθηκε τον δήμαρχο της Αγουαντίλα Κάρλος Μέντες στη θέση που κάποτε βρίσκονταν ο πρώην κυβερνήτης Δον Λουίς Α. Φερέ, ιδρυτής του Νέου Προοδευτικού Κόμματος και ο Δρ. Χοσέ Σέλσο Μπαρμπόσα, ο ιδρυτής του Ρεπουμπλικανικού Κόμματος και του Κινήματος για να γίνει Πολιτεία το Πουέρτο Ρίκο.  

### Αρχηγός της Μειοψηφίας στη Βουλή

Το 2012 η Γκονζάλες επανεξελέγη, αυτήν τη φορά συγκεντρώνοντας τις περισσότερες ψήφους συνολικά, παρά το γεγονός ότι το κόμμα της έχασε την πλειοψηφία των εδρών.  Την ίδια νύχτα των εκλογών, επελέγη από το κόμμα της ως αρχηγός μειοψηφίας. 

### Κάτοικος Αρμοστής του Πουέρτο Ρίκο

Στις 14 Σεπτεμβρίου 2015, η Γκονζάλες ανακοίνωσε την υποψηφιότητά της να διαδεχθεί τον Πέδρο Πιερλουίσι ως Κάτοικο Αρμοστή του Πουέρτο Ρίκο. Έξι ημέρες αργότερα, ένας από τους αντιπάλους του Πιερλουίσι για το χρίσμα του υποψήφιου Κυβερνήτη, ο Ρικάρδο Ροσελό, την επέλεξε ως υποψήφια αντικυβερνήτη για τις προκριματικές εκλογές της 5ης Ιουνίου 2016 και για τις γενικές εκλογές της 8ης Νοεμβρίου 2016. Κατά τη διάρκεια των δέκα μηνών που διήρκεσε η προεκλογική εκστρατεία, διάφορες δημοσκοπήσεις έδειχναν σταθερά ότι η Γκονζάλες είχε πάνω από 70% έγκριση από το εκλογικό σώμα, κάνοντάς της τον πιο δημοφιλή πολιτικό οποιουδήποτε πολιτικού κόμματος στο νησί. 

Στις 5 Ιουνίου 2016 η Γκονζάλες κέρδισε τον προκριματικό γύρο με ποσοστό 70,54% των ψήφων  κερδίζοντας τον αντίπαλό της, Κάρλος Πεσκέρα. Έγινε έτσι η πρώτη γυναίκα στην ιστορία του Νέου Προοδευτικού Κόμματος που ήταν υποψήφια για το αξίωμα του Κατοίκου Αρμοστή στο Κογκρέσο για τις γενικές εκλογές του Νοεμβρίου. 

Στις 8 Νοεμβρίου 2016 η Γκονζάλες εξελέγη Κάτοικος Αρμοστής του Πουέρτο Ρίκο, με ποσοστό 48,77% των ψήφων, νικώντας τον κύριο αντίπαλό της, τον Έκτορ Φερέρ του Λαϊκού Δημοκρατικού Κόμματος του Πουέρτο Ρίκο, καθιστώντας την έτσι την πρώτη γυναίκα και το νεαρότερο άτομο που εκπροσωπεί το Πουέρτο Ρίκο στο Κογκρέσο των ΗΠΑ από τη δημιουργία της έδρας του Κατοίκου Αρμοστή του Πουέρτο Ρίκο 116 χρόνια πριν, το 1900.

Τον Σεπτέμβριο του 2023, η Jennifer González ανακοίνωσε ότι θα ήταν υποψήφιος στις προκριματικές εκλογές του 2024 για τις εκλογές για την κυβέρνηση του Πουέρτο Ρίκο.

Παραπομπές
----------

1. ↑  «Biographical Directory of the United States Congress» (Αγγλικά) United States Government Publishing Office. 1903. G000582. Ανακτήθηκε στις 14  Απριλίου 2022.
2. ↑  Ανακτήθηκε στις 20  Μαΐου 2019.
3. ↑  bioguide.congress.gov/scripts/biodisplay.pl?index=G000582.
4. ↑  Laura N. Pérez Sánchez (9 Νοεμβρίου 2016). «Jenniffer González Makes History | El Nuevo Día». *Elnuevodia.com*. Ανακτήθηκε στις 6 Ιανουαρίου 2017.
5. ↑  «Jenniffer González exige entrega de documentos fiscales». *El Nuevo Día*. 2015-08-17.. Ανακτήθηκε στις 2015-09-18.
6. ↑  «ADENDI». Elnuevodia.com. Αρχειοθετήθηκε από το πρωτότυπο στις 14 Μαΐου 2009. Ανακτήθηκε στις 13 Νοεμβρίου 2010.
7. ↑  «ADENDI». *El Nuevo Día*. Αρχειοθετήθηκε από το πρωτότυπο στις 2014-02-26.. Ανακτήθηκε στις 2010-11-13.
8. ↑  «Sólida la dupla de Rosselló y González en el PNP». *El Nuevo Día*. 2015-09-18.. Ανακτήθηκε στις 2015-09-18.
9. ↑  «Jenniffer Gonzalez, Resident Commissioner for Puerto Rico – Puerto Rico 51st». 30 Νοεμβρίου 2016. Ανακτήθηκε στις 5 Οκτωβρίου 2017.
10. ↑  «Biografía – Hon. Jenniffer A. González Colón» (στα Spanish). House of Representatives of Puerto Rico. Αρχειοθετήθηκε από το πρωτότυπο στις 1 Οκτωβρίου 2022. Ανακτήθηκε στις 23 Δεκεμβρίου 2015. CS1 maint: Μη αναγνωρίσιμη γλώσσα (link)
11. ↑  «Elecciones Generales 2008». CEEPUR. 15 Ιουνίου 2009. Ανακτήθηκε στις 18 Σεπτεμβρίου 2015.
12. ↑  «Republicanos escogen a Jenniffer Gónzalez como presidenta» (στα Spanish). *El Nuevo Día*. 2015-11-01. Αρχειοθετήθηκε από το πρωτότυπο στις 2016-11-15.. Ανακτήθηκε στις 2016-11-15.
13. ↑  Hon. Jenniffer A. González Colón Portavoz Minoría (15 Νοεμβρίου 2016). «Biografía – Hon. Jenniffer A. González Colón». *Web.archive.org*. Αρχειοθετήθηκε από το πρωτότυπο στις 15 Νοεμβρίου 2016. Ανακτήθηκε στις 1 Αυγούστου 2019.
14. ↑  «CEE Event». CEEPUR. 29 Δεκεμβρίου 2012. Αρχειοθετήθηκε από το πρωτότυπο στις 4 Αυγούστου 2013. Ανακτήθηκε στις 18 Σεπτεμβρίου 2015.
15. ↑  «Jenniffer González será la portavoz del PNP en la Cámara». *El Nuevo Día*. 2012-11-08.. Ανακτήθηκε στις 2015-09-18.
16. ↑  «CEE Event». *Primarias2016.ceepur.org*. Ανακτήθηκε στις 6 Ιανουαρίου 2017.
17. ↑  «CEE Event». *Elecciones2016.ceepur.org*. Ανακτήθηκε στις 6 Ιανουαρίου 2017.
18. ↑  «Jenniffer González, Puerto Rico's resident commissioner, to challenge island's governor in primary». *AP News*. Ανακτήθηκε στις 28 Σεπτεμβρίου 2023.